《度涂山》
唐代·寇泚

小年弄文墨，不识戎旅难。一朝事鞞鼓，策马度涂山。

涂山横地轴，万里留荒服。悠悠正旆远，騑骖一何速。

流月挥金戈，惊风折寒木。行闻汉飞将，还向皋兰宿。

作者简介：唐代中宗朝为长安尉。张仁愿在朔方，奏用分判军事。开元十三年，帝自择刺史，寇泚由兵部侍郎出守宋州，赋诗祖饯诗一首。